Ego Clarambaudus, dominus de Noeriis, notum esse volo omnibus tam futuris quam presentibus, me dedisse in elemosinam Deo et ecclesie Beate-Marie de Noeriis-Villa, unum modium bladi in molendino de Monticulo persolvendum annuatim, pacifice, postquam ego, Domino vocante, in fata cessero, si me contigerit in hoc itinere Jherosolimitano debitum persolvere nature. Hanc autem donationem, pro remedio anime mee et antecessorum meorum, legitime factam laudavit A., uxor mea, et heredes mei. Quod ut ratum sit et firmum, huic carte sigillum meum apponi feci. Actum, anno incarnati Verbi Mº Cº octogesimo VIIIº.